# 1.1. Quen era Franki?

## Glosario

## Anónimo

Definición:

  Texto escrito de autor descoñecido.

Exemplo:

  O libro de Frankenstein ou o moderno Prometeo foi nun principio de autor anónimo.

## Heteroxéneo

Definición:

  Que está formado por elementos moi diferentes.

Exemplo:

  O mestre mandounos formar grupos heteroxéneos de estudantes con distintas habilidades.

# Coñecemos un pouquiño máis ao noso monstro

Mary Shelley é a autora da novela "Frankenstein, ou o moderno Prometeo".

Neste libro nárrase a historia dun estudante de ciencias naturais chamado Víctor Frankenstein, que logra dar vida a un ser creado por el mesmo a partir de partes de corpos sen vida de persoas e animais.

## Lectura facilitada

Mary Shelley é a autora da novela "Frankenstein, ou o moderno Prometeo".

O libro conta a historia de Víctor Frankenstein.

Víctor Frankenstein é un estudante de ciencias naturais.

Víctor Frankenstein quere crear un monstro.

Víctor Frankenstein monta o monstro con partes doutros corpos.

Víctor Frankenstein consegue que o monstro viva.

## Audio

audio/mpeg

# Antes de comezar...

Antes de comezar co traballo, é interesante reflexionar e contestar algunhas preguntas sobre esta historia.

Propoñémosvos realizar a técnica 1-2-4 para dar resposta á seguinte pregunta:

Que cres que pasaría se nun primeiro momento a autora publicase a obra co seu nome en vez de facelo de xeito anónimo?

## Lectura facilitada

Realiza a técnica cooperativa 1-2-4.

Respondede á seguinte pregunta:

Por que Mary Shelley non puxo o seu nome no libro?

## Audio

audio/mpeg

## Técnica: 1-2-4

⇨ O teu mestre organizaravos en grupos heteroxéneos e expoñeravos a pregunta que debedes contestar.

⇨ Individualmente, cada un de vós tentaredes dar resposta a dita pregunta.

⇨ Despois diso, poñeredes en común as ideas coa parella que tendes ao voso carón dentro do equipo, tratando de formular unha única resposta.

⇨ A continuación, contrastaredes as vosas respostas co resto do equipo, buscando a resposta máis axeitada.

⇨ Finalmente, o mestre elixirá a un alumno/a de cada grupo como portavoz para que expoña a resposta do seu equipo en representación de todos.

## Lectura facilitada

⇨ O teu mestre formará equipos.

⇨ O teu mestre fará a pregunta.

⇨ Primeiro ti solo contesta a pregunta.

⇨ Despois, comparte a túa resposta coa túa parella.

⇨ Logo escollede a mellor resposta do equipo.

⇨ Finalmente, o mestre preguntará a cada equipo.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)