# 4.2. Elaboración do discurso

# 3, 2, 1 ... en antena!

Agora que xa temos todas as pezas armadas, que ao igual que o Dr. Frankestein, logramos infundir vida (ou polo menos imitarlle), chega o momento de comunicar os resultados do noso traballo.

Xunto ao teu equipo elaboraredes o discurso que defenderedes na exposición final do traballo.

Para iso, debedes seguir o seguintes pasos:

## 1º

### Chuvia de ideas

Poñede en común todas as ideas do grupo e recompilade todas aquelas que vos sirvan para explicar o que aprendestes.

Debedes facer fincapé na explicación da relación que hai entre o sentido que traballastes previamente e o aparello locomotor xunto co sistema nervioso.

## 2º

### Ordenade as ideas

Indicade que queredes contar antes e que despois.

## 3º

### Redactade os parágrafos

Escribide o que ides contar en diferentes parágrafos desenvolvendo un pouco cada unha das ideas anteriormente seleccionadas.

## 4º

### Revisade a coherencia

Prestade especial atención á coherencia entre uns parágrafos e outros, é dicir, que o texto teña sentido e non presente contradicións. Para iso, é necesario empregar ben os conectores no voso discurso.

## 5º

### Repartide o texto

Establecede o que vai dicir cada un de vós e ensaiádeo unhas cantas veces antes de expoñelo. Prestade atención á linguaxe corporal (a nosa postura corporal, como movemos as mans ao explicarnos, se temos que sinalar algunha parte ou mostrar algún debuxo, entre outros).

## Lectura facilitada

Agora xa temos todas as pezas do noso reto.

Igual que o Dr. Frankestein coa súa criatura.

Chega o momento de comunicar os resultados do noso traballo.

Elaboraredes o voso discurso en equipo.

Será o que contedes ao resto de compañeiros.

Para iso, debedes seguir estes pasos:

1 - Chuvia de ideas.
Poñede en común todas as ideas do grupo.

Recompilade todas aquelas que vos sirvan para contar o que aprendéchedes.

Lembrade explicar a relación entre o sentido, o aparello locomotor e o sistema nervioso.

2 - Ordenade as ideas.
Indicade que queredes contar antes e que despois.

3 - Redactade os parágrafos.

Escribide o que ides a contar en diferentes parágrafos.

Desenvolvede cada unha das ideas anteriormente seleccionadas.

4 - Revisade a coherencia.
Fixádevos que os parágrafos sexan coherentes.

É dicir, que o texto teña sentido.

Evitade que o texto teña ideas contraditorias.

Empregade ben os conectores no voso discurso.

5 - Repartide o texto.
Establecede o que vai a dicir cada un de vós.

Ensaiádeo unhas cantas veces antes de expoñelo.

Prestade atención á linguaxe corporal.

Por exemplo: ao movemento das mans ao explicarnos.

## Audio

audio/mpeg

audio/mpeg

audio/mpeg

audio/mpeg

audio/mpeg

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)