# 4.1. Montaxe

## Glosario

## Paneis informativos

Definición:

  Superficie plana que serve de soporte para presentar información, propaganda...

Exemplo:

  Coloca no panel informativo o horario do centro escolar.

# Unimos os distintos desafíos

É hora de xuntar todas as pezas e compoñer a nosa criatura final!

Para iso, debes seguir os pasos que se amosan a continuación:

## Os paneis informativos

Coloca o Visual Thinking que elaboraches co teu equipo nos paneis informativos xunto aos outros grupos. A suma dos diferentes traballos completará a información toda sobre os sentidos e o seu funcionamento.

## Conectamos cerebro e man

Por un lado, no segundo desafío, montaches xunto ao teu equipo unha man articulada, e no terceiro desafío, usando a robótica, montaches unha peza que reacciona a diferentes estímulos, como o fai o corpo humano a través dos sentidos.

Chega o momento de unir estas dúas creacións. Reúnete co teu equipo e buscade a maneira de conectar estas dúas pezas.

Trátase de que o desprazamento do robot provoque o movemento dun dedo da man.

## Unha criatura viva!

Poñede a proba á vosa criatura, sometédea a diferentes tipos de estímulos e comprobade que reacciona como estaba previsto.

## Lectura facilitada

É hora de montar a nosa criatura final!

Para iso, debes seguir os pasos que se amosan a continuación:

- Os paneis informativos:
  - Coloca o Visual Thinking nos paneis informativos.
  - O conxunto dos Visual Thinking recolle toda a información sobre os sentidos.
- Conectamos cerebro e man:
  - No desafío 2 montaches unha man articulada.
  - No desafío 3 montaches un robot.
  - Agora, debes unir estas dúas pezas.
  - Reúnete co teu equipo para facelo.
  - O movemento do robot debe mover un dedo da man.
- Unha criatura viva!
  - Comproba que todo funciona ben.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)